
VENDIM

Nr. 1152, datë 24.12.2020
PËR DISA SHTESA NË VENDIMIN NR. 187, DATË 8.3.2017, TË KËSHILLIT TË MINISTRAVE, “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE CIVILË/NËPUNËSVE, ZËVENDËSMINISTRIT DHE NËPUNËSVE TË KABINETEVE NË DISA INSTITUCIONE TË ADMINISTRATËS PUBLIKE”, TË NDRYSHUAR

Në mbështetje të nenit 100 të Kushtetutës; të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”; të pikës 2, të nenit 7, të ligjit nr. 152/2013, “Për nëpunësin civil”, të ndryshuar; të ligjit nr. 9584, datë 17.7.2006, “Për pagat, strukturat dhe shpërblimet e institucioneve të pavarura kushtetuese dhe institucioneve të tjera të pavarura të krijuara me ligj”, të ndryshuar; dhe të ligjit nr. 88/2019, “Për buxhetin e vitit 2020”, të ndryshuar, me propozimin e Kryeministrit, Këshilli i Ministrave

VENDOSI:

1. Në vendimin nr. 187, datë 8.3.2017, të Këshillit të Ministrave, të ndryshuar, bëhen shtesat, me këtë përmbajtje:

a) në pikën 1/3/b shtohet emërtesa “Agjencia e Hartimit të Programeve të Veçanta të Shtetësisë”; 

b) në pikën 4/19, pas emërtesës “Përgjegjës sektori” shtohet emërtesa “Menaxher cilësie”;
c) pas pikës 9/16 shtohet pika 9/17, me këtë përmbajtje: 

“9/17 Kategoritë e pagave dhe shtesat për kushte pune të pozicioneve të punës së nëpunësve për emërtesat “specialist” deri në “Titullar i institucionit”, në Inspektoratin Shtetëror Shëndetësor, janë sipas lidhjes nr. 6/17, që i bashkëlidhet këtij vendimi dhe është pjesë përbërëse e tij.”; 

ç) në rreshtin e tretë të lidhjes nr. 7, që përmendet në pikën 10, pas emërtesës “Drejtor drejtorie”, shtohet emërtesa “Menaxher cilësie në Drejtorinë e Përgjithshme të Akreditimit”; 

d) pas pikës 10/5 shtohet pika 10/6, me këtë përmbajtje: 

“10/6. Kategoritë e pagave të pozicioneve të punës së nëpunësve për emërtesat “Specialist” dhe “Drejtor i Përgjithshëm”, në Agjencinë e Hartimit të Programeve të Veçanta të Shtetësisë, janë sipas lidhjes nr. 7/6, që i bashkëlidhet këtij vendimi dhe është pjesë përbërëse e tij.”;
dh) pas pikës 12/6 shtohet pika 12/7, me këtë përmbajtje: 

“12/7 Kategoritë e pagave të pozicioneve të punës së nëpunësve për emërtesat “Specialist” deri në “Titullar i degës”, në degët rajonale të Inspektoratit Shtetëror Shëndetësor, janë sipas lidhjes nr. 9/7, që i bashkëlidhet këtij vendimi dhe është pjesë përbërëse e tij.”.

2. Efektet financiare, që rrjedhin nga zbatimi i këtij vendimi, të përballohen nga fondet e secilit institucion dhe të fillojnë:

a) nga data 1 janar 2021, për Inspektoratin Shtetëror Shëndetësor dhe degët rajonale të Inspektoratit Shtetëror Shëndetësor;

b) nga momenti i emërimit të nëpunësve në detyrë për parashikimet e tjera të këtij vendimi.
Ky vendim hyn në fuqi pas botimit në Fletoren Zyrtare.
ZËVENDËSKRYEMINISTËR

Erion Braçe

Lidhja nr. 6/17

Kategoritë e pagave dhe shtesat për kushte pune të pozicioneve të punës së nëpunësve, për emërtesat “specialist” deri në “Titullar i institucionit”, në Inspektoratin Shtetëror Shëndetësor

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS

PAGA E GRUPIT
	SHTESA PËR KUSHTE PUNE

	Titullar i institucionit
	II-a
	1
	18.500

	Përgjegjës sektori në sektorët e përmbajtjes
	III-a/1
	1
	18.500

	Përgjegjës sektori në sektorët mbështetës
	III-a/1
	1 
	0

	
	III-b
	1
	0

	Inspektor
	III-b
	1 ose 2
	18.500

	Specialist në sektorët dhe drejtoritë e përmbajtjes
	IV-a
	1 ose 2 ose 3
	18.500

	Specialist në sektorët mbështetës

	IV-a
	1 ose 2 ose 3
	0

	
	IV-b
	1 ose 2 ose 3
	0




Lidhja nr. 7/6

Kategoritë e pagave të pozicioneve të punës së nëpunësve, për emërtesat “Specialist” dhe “Drejtor i Përgjithshëm”, në Agjencinë e Hartimit të Programeve të Veçanta të Shtetësisë

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS

PAGA E GRUPIT

	Drejtor i Përgjithshëm
	II-b
	1

	Specialist
	III-b
	1 ose 2


Lidhja nr. 9/7

Kategoritë e pagave të pozicioneve të punës së nëpunësve, për emërtesat “Specialist” deri në “Titullar i degës”, në degët rajonale të Inspektoratit Shtetëror Shëndetësor

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS

PAGA E GRUPIT
	SHTESA PËR KUSHTE PUNE

	Titullar i institucionit rajonal
	III-b
	1
	18.500

	Përgjegjës sektori në sektorët e përmbajtjes
	IV-a
	1
	18.500

	Përgjegjës sektori në sektorët mbështetës
	IV-a
	1 
	0

	Inspektor
	IV-b
	1 ose 2 ose 3
	18.500

	Specialist në sektorët mbështetës

	IV-b
	1 ose 2 ose 3
	0


1

